บาทเปิด 30.50/51 บาทต่อดอลลาร์ แข็งค่าเล็กน้อย
เงินบาทเปิดตลาด 30.50/51 บาทต่อดอลลาร์ แข็งค่าเล็กน้อยหลังตัวเลขเศรษฐกิจสหรัฐฯกดดอลล์อ่อน
4 ต.ค. 2562

เงินบาทเปิดตลาด 30.50/51 บาทต่อดอลลาร์ แข็งค่าเล็กน้อยหลังตัวเลขเศรษฐกิจสหรัฐฯกดดอลล์อ่อน
นักบริหารเงินจากธนาคารกรุงเทพ เปิดเผยว่า เช้านี้เงินบาทเปิดตลาดที่ระดับ 30.50/51 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 30.56 บาท/ดอลลาร์         
วันนี้เงินบาทคาดว่าจะแข็งค่าได้เล็กน้อย เนื่องจากเมื่อคืนการรายงานข้อมูลเศรษฐกิจของสหรัฐฯ ออกมาไม่ค่อยดีนัก ทั้งดัชนีผู้จัดการฝ่ายจัดซื้อ (PMI) ภาคบริการขั้นสุดท้ายของสหรัฐ และจำนวนการยื่นขอสวัสดิการว่างงานครั้งแรกของสหรัฐ จึงทำให้เงินดอลลาร์สหรัฐอ่อนค่าลงไป
"วันนี้บาทคงจะย่อตัวลงเล็กน้อย จากเมื่อคืนนี้สหรัฐรายงานตัวเลข PMI และ Jobless Claims ออกมาไม่ค่อยดี จึงทำให้ดอลลาร์อ่อนค่าไป" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.45 - 30.60 บาท/ดอลลาร์